ಚೀನೀ ಜೇಡ್

## ಚೀನೀ ಜೇಡ್

ಚೀನೀ ಜೇಡ್ ಪಂಡ ನವಶಿಲಾಯುಗೊಡ್ದ್ ಚೀನಾಡ್ ಗಣಿಗಾರಿಕೆ ಅತ್ತಂಡ ಕೆತ್ತನೆ ಆಯಿನ ಜೇಡ್ ನ್ ಸೂಚಿಸವುಂಡು. ಉಂದು ಚೀನೀ ಶಿಲ್ಪಕಲೆತ ಪ್ರಾಥಮಿಕ ಗಟ್ಟಿ ಕಲ್ಲ್. ಯುರೋಪ್ ಡ್ ಡೀಪ್ ಬೊಕ್ಕ ಬ್ರೈಟ್ ಗ್ರೀನ್ ಜೇಡೈಟ್ ಮಸ್ತ್ ಪುದರ್ ಪೋಯಿನವು ಆಂಡಲಾ, ಚೀನಾದ ಇತಿಹಾಸೊಡು, ಜೇಡ್ ಬೇತೆ ಬೇತೆ ಬಣ್ಣೊಲೆಡ್ ಬತ್ತ್ಂಡ್ ಬೊಕ್ಕ ಬಿಳುಪುದ "ಮಟನ್-ಫ್ಯಾಟ್" ನೆಫ್ರೈಟ್ ನ್ ಮಸ್ತ್ ಪ್ರಶಂಸೆ ಬೊಕ್ಕ ಮೌಲ್ಯೊಡು ತೂವೊಲಿ. ಹೆನಾನ್ ಬೊಕ್ಕ ಯಾಂಗ್ಜಿಡ್ ಸ್ಥಳೀಯ ಮೂಲೊಲು ಪ್ರಾಚೀನ ಕಾಲೊಡ್ದಿಂಚಿ ಶೋಷಣೆ ಆವೊಂದಿತ್ತ್ಂಡ್ ಬೊಕ್ಕ ಅವು ಮಸ್ತ್ ಮಟ್ಟ್ ಡ್ ಖಾಲಿ ಆತ್ಂಡ್; ಇತ್ತೆದ ಚೀನೀ ಜೇಡ್ ನ್ ವಾಯುವ್ಯ ಪ್ರಾಂತ್ಯೊದ ಕ್ಸಿನ್ಜಿಯಾಂಗ್ ಡ್ದ್ ದೆತೊನುವೆರ್.
ಜೇಡ್ ನ್ ಅಯಿತ ಗಟ್ಟಿತನ, ಬಾಳಿಕೆ, ಸಂಗೀತದ ಗುಣೊಲು ಬೊಕ್ಕ ಸೌಂದರ್ಯೊಗು ಬೆಲೆ ಕೊರ್ಪೆರ್. ನಿರ್ದಿಷ್ಟವಾದ್, ಅಯಿತ ಸೂಕ್ಷ್ಮ, ಅರೆಪಾರದರ್ಶಕ ಬಣ್ಣೊಲು ಬೊಕ್ಕ ರಕ್ಷಣಾತ್ಮಕ ಗುಣೊಕುಲು ಚೀನೀ ಆತ್ಮ ಬೊಕ್ಕ ಅಮರತ್ವದ ಪರಿಕಲ್ಪನೆಲೆನೊಟ್ಟುಗು ಸಂಬಂಧ ಮಲ್ಪೆರೆ ಕಾರಣವಾತ್ಂಡ್. ಚಿನ್ನೊದೊಟ್ಟುಗು, ಉಂದು ಸ್ವರ್ಗದ ಸಂಕೇತ ಪಂಡ್ದ್ ಪರಿಗಣಿಸಲ್ಪಟ್ಟೆ. ಏಳು ಸಹಸ್ರಮಾನೊಲೆ ದುಂಬು ಚೀನಾಡ್ ಜೇಡ್ ಉತ್ಪಾದನೆ ಸುರು ಆಂಡ್.
## ಪುದರ್ ಬತ್ತಿನವು
ಚೀನೀ ಪದ "ಜೇಡ್ ಪಂಡ ಶಬ್ದಾರ್ಥೊಡು ವಿಶಾಲವಾದ್ ಅರ್ಥೊಲೆನ್ ಪಡೆಯೊಂದುಂಡು "ಜೇಡೈಟ್ ಬೊಕ್ಕ ನೆಫ್ರೈಟ್ ಸೇರ್ದ್ ಆಭರಣೊಲೆಡ್ ಬೊಕ್ಕ ಕಲಾತ್ಮಕ ಕೆತ್ತನೆಲೆಡ್ ಬಳಕೆ ಆಪಿನ ಬೇತೆ ಬೇತೆ ಗಟ್ಟಿ ಪಚ್ಚೆ ಬಣ್ಣದ ರತ್ನೊಲು; ಮಧ್ಯಮ ಬಣ್ಣೊದ ಪಚ್ಚೆ ಬಣ್ಣ; ಪಚ್ಚೆ ಬಣ್ಣೊಡು ಜೇಡ್ ಡ್ದ್ ಮಲ್ಪುನವು; ಎಡ್ಡೆ ರೀತಿಡ್ ಕೆತ್ತೆ ಬೊಕ್ಕ ಪಾಲಿಶ್ ಮಲ್ಪುನವ್, ವಿಶೇಷವಾದ್ ಜೇಡೈಟ್, ನೆಫ್ರೈಟ್ ಬೊಕ್ಕ ಅಗಲ್ಮಾಟೊಲೈಟ್, ಅಂಚನೆ ಬೋವೆನೈಟ್ ಬೊಕ್ಕ ಬೇತೆ ಬಗೆತ ಸರ್ಪೆಂಟೈನ್.ಜೇಡೈಟ್ ನ್ ಇತ್ತೆ yìngyù ಪಂಡ್ದ್ ಲೆಪ್ಪುವೆರ್ ಬೊಕ್ಕ ನೆಫ್ರೈಟ್ ನ್ ಅನುಗುಣವಾದ್ ruǎnyù ಪಂಡ್ದ್ ಲೆಪ್ಪುವೆರ್ . 
## ಚರಿತ್ರೆ
ಜೇಡ್ ನ್ ಚೀನೀ ಇತಿಹಾಸೊದ ಮಾತಾ ಕಾಲೊಡುಲಾ ಬಳಕೆ ಮಲ್ತೆರ್ ಬೊಕ್ಕ ಚೀನೀ ಸಂಸ್ಕೃತಿಡ್ ಉಂದೆತ ಆಳೊದ ಮಹತ್ವೊನು ಪ್ರಾಚೀನ ಚೀನೀ ನೀತಿ ಬೊಕ್ಕ ಸಿದ್ಧಾಂತೊಲೆನ ಸಂಕೇತವಾದ್ ಬೊಕ್ಕ ಚೀನೀ ಸಂಸ್ಕೃತಿದ ಪ್ರಗತಿದ ಪ್ರತಿನಿಧಿಯಾದ್ ಯೋಗ್ಯವಾದ್ ತೂಯೆರ್. ಪ್ರಮುಖ ನವಶಿಲಾಯುಗದ ಜೇಡ್ ಕಲಾರೂಪೊದ ಕೇಂದ್ರೊಲು ಉಂಡು. ಸುರುತ ತೆರಿನ ಕೇಂದ್ರೊನು ಲಿಯಾಂಗ್ಝು ಸಂಸ್ಕೃತಿ ಪಂಡ್ದ್ ಲೆಪ್ಪುವೆರ್. ಈ ಕಾಲೊದ ಜೇಡ್ ಲು ಮುಖ್ಯವಾದ್ ವೈಯಕ್ತಿಕ ಅಲಂಕಾರೊದ ಎಲ್ಯ ವಸ್ತುಲು, ಉದಾಹರಣೆಗೆ ಕುತ್ತಿಗೆಡ್ ಕಟ್ಟ್ ದ್ ದೀತಿನ ಎಲ್ಯ ಡಿಸ್ಕ್ ಲು, ಜೇಡ್ ನ್ ಪಾಲಿಶ್ ಮಲ್ತೆರ್. ಅಯಿತ ಮೇಲ್ಮೈಡ್ ಬೊಕ್ಕ ರಂದ್ರೊಡು ಉಪ್ಪುಂಡು. ಈ ಕಾಲೊಡು ಬೇತೆ ಬೇತೆ ಆಕಾರೊದ ಆಚರಣೆದ ಜೇಡ್ ಲು ಬೊಕ್ಕ ವೈಯಕ್ತಿಕ ಅಲಂಕಾರಿಕ ಜೇಡ್ ಲು ತೋಜೆರೆ ಸುರು ಆಂಡ್.ರಡ್ಡನೆ ಗೊತ್ತಾಯಿನ ಕೇಂದ್ರ ಪಂಡ ಯಾಂಗ್ಶಾವೊ ಸಂಸ್ಕೃತಿ. ೨೧ನೆ ಶತಮಾನೊಡು, ಹೆನಾನ್ ಪ್ರಾಂತ್ಯೊಡು ೫,೦೦೦ ವರ್ಸೊದ ಪಿರಾಕ್ದ ಜೇಡ್ ಸಂಸ್ಕರಣೆದ ಕಾರ್ಯಾಗಾರೊಲೆನ ಸರಣಿನ್ ಕಂಡು ಕನತ್ ದ್ಂಡ್. 
## ಕೆತ್ತನೆದ ತಂತ್ರೊಲು,ಅಯಿಕ್ಕುಪ್ಪುನ ಅಡೆ,ತಡೆ

ಜೇಡ್ ದ ಗಟ್ಟಿತನೊನು ಕೆತ್ತೆರೆ ಬೊಕ್ಕ ಬೇತೆ ಬೇತೆ ವಸ್ತುಲೆಗ್ ಮಾರ್ಪಾಡ್ ಮಲ್ಪೆರೆ ಬಯಕೆ ಇತ್ತಿನಕ್ಲೆಗ್ ಒಂಜಿ ಅಡೆತಡೆನ್ ತೋಜಾವುಂಡು. ನೆಫ್ರೈಟ್ ಜೇಡ್ ನ್ ಕಡ್ಪುನ ಸಲುವಾದ್, ಜೇಡ್ ನ್ ಬೆಚ್ಚ ಮಲ್ಪೆರೆ ಬರಿಟ್ ಸೂ ದೀದ್ ಕಲ್ಲ್ ದ ಮಿತ್ತ್ ನೀರ್ ಪಾಡ್ ದ್ ದೀಪೆರ್. ಈ ತ್ವರಿತ ತಾಪಮಾನ ಬದಲಾವಣೆಡ್ದ್ ಜೇಡ್ ಬಿರುಕು ಬುಡ್ಪುಂಡು ಬೊಕ್ಕ ಮರತ್ತ ಬೆಣೆಲೆನ್ ಬಳಕೆ ಮಲ್ತ್ ದ್ ಅಯಿನ್ ತುಂಡು ಮಲ್ಪೆರ್. ಆಂಡಲಾ, ಈ ಕಲ್ಲು ತಂತ್ರೊ ಜೇಡ್ ನ್ ಲಾ ನಾಶ ಮಲ್ತ್ಂಡ್. ಉತ್ತಮ ಸ್ಥಿತಿಡ್ ಉಪ್ಪುನ ಜೇಡ್ ನ್ ದೆಪ್ಪೆರೆ ಉತ್ತಮ ಮಾರ್ಗ ಪಂಡ ನದಿಲೆಡ್ ತೋಜಿದ್ ಬರ್ಪುನ ಕಲ್ಲ್.
## ವಿಭಾಗೊಲು

ಪಿರಾಕ್ ದ ಜೇಡ್ ವಸ್ತುಲು (ಝೌ ಮುಟ್ಟ ನವಶಿಲಾಯುಗ) ಐನ್ ವಿಭಾಗೊಲೆಡ್ ಉಪ್ಪುಂಡು: ಮಣಿಲು, ಪೆಂಡೆಂಟ್ ಲು, ಬೊಕ್ಕ ಬೆಲ್ಟ್ ಕೊಕ್ಕೆಲೆನಂಚಿನ ಎಲ್ಯ ಅಲಂಕಾರಿಕ ಬೊಕ್ಕ ಕ್ರಿಯಾತ್ಮಕ ಆಭರಣೊಲು; ಶಸ್ತ್ರಾಸ್ತ್ರೊಲು ಬೊಕ್ಕ ಅಯಿಕ್ ಸಂಬಂಧಪಟ್ಟಿನ ಸಾಧನೊಲು.ಸ್ವತಂತ್ರ ಶಿಲ್ಪಕಲೆ, ವಿಶೇಷವಾದ್ ನಿಜವಾಯಿನ ಬೊಕ್ಕ ಪೌರಾಣಿಕ ಪ್ರಾಣಿಲೆನ; ಬಹುಶಃ ಚಿಹ್ನೆದ ಮೌಲ್ಯದ ಎಲ್ಯ ವಸ್ತುಲು, ಉಂದೆಟ್ ಹಾನ್ (ಆಭರಣೊಲು, ಕೆಲವೊಂಜಿ ಸರ್ತಿ ಸಿಕಾಡಾದ ಆಕಾರೊಡು ಕೆತ್ತೆದ್, ಸೈತಿನಕ್ಲೆನ ಬಾಯಿಡ್ ದೀವೊಡು),ಹಾಂಗ್ಶಾನ್ ಸಂಸ್ಕೃತಿದ ಲೆಕ್ಕೊಡು, ಬಿ ಬೊಕ್ಕ ಕಾಂಗ್ ಡಿಸ್ಕ್ ಲು ಮಸ್ತ್ ಸಾಮಾನ್ಯವಾದಿತ್ತ್ಂಡ್, ಒಟ್ಟುಗು ಮಣಿಲು, ಪೆಂಡೆಂಟ್ ಲು ಬೊಕ್ಕ ಕೂಜಲ್ ಬೊಕ್ಕ ಕುಂಟುಲೆಗ್ ಅಲಂಕಾರಿಕ ತುಂಡುಲು ಬೇತೆ ಬೇತೆ ಪ್ರಾಣಿ ಆಕಾರೊಲೆಡ್ ಇತ್ತ್ಂಡ್. ಜೇಡ್ ಡ್ದ್ ತಯಾರ್ ಮಲ್ತಿನ ಶಸ್ತ್ರಾಸ್ತ್ರೊಲು ತ್ಯಾಗೊಲು ಬೊಕ್ಕ ಅಧಿಕಾರೊದ ಸಂಕೇತೊಲೆನಂಚಿನ ಆಚರಣೆದ ಪ್ರಕ್ರಿಯೆಲೆಗ್ ವಿಶಿಷ್ಟವಾಯಿನವು. ವಿಶೇಷವಾದ್ ಲಾಂಗ್ಶಾನ್ ಸಂಸ್ಕೃತಿದ ಆಚರಣೆಲೆಡ್ ಕೊಡಲಿ ಬೊಕ್ಕ ಬ್ಲೇಡ್ ಲೆನ್ ತೂವೊಲಿ. 

ವರ್ಗೊ: ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್